
pentru aprobarea Devizului General actualizat pentru proiectului  „Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană - Etapa II” cod SMIS 2014+127006
Având în vedere Referatul de aprobare a proiectului de hotărâre al Primarului Municipiului Timişoara şi Proiectul de hotărâre privind aprobarea Devizului General actualizat pentru  proiectul „Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană - Etapa II” cod SMIS 2014+127006
Facem următoarele precizări:
Prin  HCL nr. 489/19.10.2018 au fost aprobate Studiul de fezabilitate, Analiza cost-beneficiu şi indicatorii tehnico-economici pentru Proiectul “Retehnologizarea sistemului centralizat de termoficare din Municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei in alimentarea cu căldură urbană - Etapa a II-a”, completată prin Hotarârea Consiliului Local al Municipiului Timisoara nr. 110/19.03.2019.
Obiectivul general al proiectului este reducerea impactului negativ asupra mediului şi diminuarea efectelor schimbărilor climatice cauzate de sistemul centralizat de alimentare cu energie termică în scopul îmbunătăţirii stării de sănătate a populaţiei în Timişoara şi asigurării conformării cu obligaţiile de mediu stabilite prin Tratatul de Aderare. 

Obiectivul specific al proiectului constă în reabilitarea unor tronsoane de reţea primară şi parţial a reţelelor secundare de distribuţie a energiei termice pentru încălzire, apă caldă de consum şi recirculaţia acesteia, aferente a 25 puncte termice, în vederea creşterii eficienţei energetice a sistemului, reducerii emisiilor de poluanţi şi  îmbunătăţirii sănătăţii populaţiei. 

Proiectul „Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană - Etapa II” cod SMIS 2014+127006 este finanţat prin Programul Operaţional Infrastructură Mare (POIM) 2014-2020  axa prioritară 7, în valoare totală de 148.118.419,84 lei, inclusiv TVA, din care valoare totală eligibilă este de 125.029.898,45 lei. Contribuția Municipiului Timișoara este de 2% din valoarea eligibilă a proiectului în cuantum de 2.500.597,96 lei,  precum și valoarea neeligibilă în sumă de 23.088.521,39 lei conform contractului de finanțare nr. 247/09.05.2019.
Ultimul deviz general aprobat de Beneficiar prin HCL nr. 489/19.10.2018, a fost cel care a stat la baza semnării contractului de finanţare, acesta fiind prezentat în conţinutul Cererii de Finanţare aprobate de CE și încărcat în modulul My SMIS.
Ca urmare a finalizării etapei de proiectare, respectiv întocmire proiect tehnic, se impun unele realocări între capitolele și subcapitolele de cheltuieli, datorită faptului că cele două contracte de lucrări sunt de tip FIDIC Galben, iar ofertanţii nu au avut un plafon maxim pe fiecare capitol de deviz general, ci s-au raportat la valoarea estimată pe total contract, rezultând economii la unele  capitole de cheltuieli, iar la altele sunt necesare majorări ale sumelor alocate.

Deasemenea este necesară actualizarea devizului general conform prevederilor legale în vigoare, în vederea efectuării decontărilor pentru toate contractele atribuite în cadrul proiectului şi asigurarea echivalenței liniilor din Devizul general cu categoriile și subcategoriile de cheltuieli eligibile introduse în modulul My SMIS, conform bugetului proiectului aprobat în cadrul contractului de finanțare. 

Realocările între capitolele de cheltuieli efectuate prin actualizarea Devizului General conform prevederilor legale în vigoare, se realizează cu încadrarea în valoarea totală a Devizului General aprobat  prin  HCL nr. 489/19.10.2018. 


Potrivit prevederilor  HG 907/2016, alin 5: “Pe parcursul execuției obiectivului de investiții, devizul general se poate revizui prin grija beneficiarului investiției/investitorului, prin compensarea cheltuielilor între capitolele/subcapitolele de cheltuieli care intră în componența lucrărilor de construcții-montaj din devizul general, cu încadrarea în valoarea totală de finanțare”, se justifică necesitatea actualizării devizului general al studiului de fezabilitate aprobat prin HCL nr. 489/19.10.2018.


După aprobarea actualizării devizului general se impune întocmirea unui act adiţional la contractul de finanţare semnat cu Ministerul Fondurilor Europene conform art. 10 din contractul de finantare.  Acest demers este condiţionat de actualizarea devizului general. Fără actualizarea devizului general și încheierea unui act adițional la contractual de finantare, nu vor putea fi solicitate și rambursate cheltuielile eligibile aferente proiectului,  acestea nefiind acceptate de catre AM POIM.
Având în vedere cele arătate mai sus, propunem aprobarea Devizului General actualizat pentru proiectul  „Retehnologizarea sistemului centralizat de termoficare din municipiul Timişoara în vederea conformării la normele de protecţia mediului privind emisiile poluante în aer şi pentru creşterea eficienţei în alimentarea cu căldură urbană - Etapa II” cod SMIS 2014+127006.

